text: Tyve stjal Jesus og kirkesølv fra kirke
  04 maj 2011 kl. 12.07
  Tyve har stjålet kirkesølvet og en Jesus-figur fra Øster Løgum Kirke ved Rødekro. Præsten er forarget
  Ukendte gerningsmænd har i weekendens løb været inde i kirken. Tilsyneladende ikke for at udøve den kristne tro, men snarere for at gå djævelens ærinde. I hvert fald er bl.a. alterbægrene stjålet sammen med en Jesus-figur. Figuren er dog revet så voldsomt og kluntet ned fra korset på altertavlen, at den ene arm stadig sidder på korset.
  
  Frygter for salg
  Sognepræsten Hans Peter Erbs er dybt forarget.  
  - Det er forkasteligt og helt respektløst, siger han.
  Han frygter, at alterbægrene lavet i sølv, vil blive solgt på det illegale marked. Jesus-figuren har alene symbolsk værdi.
  